ગાંધીનગર, 16 મે: આજે લોકસભાની ચૂંટણીના પરિણામો જાહેર થઇ રહ્યા છે, જેમાં ભારતીય જનતા પાર્ટી દેશની સૌથી મોટી પાર્ટી તરીકે ઊભરી આવી છે. મોદીના પ્રવાહના કારણે મોટાભાગની બેઠકો પર ભાજપે પોતાનો પરચમ લહેરાવી ઇતિહાસ રચી દીધો છે. જોકે પાર્ટીના દિગ્ગજ નેતાઓ આ જીતનો શ્રેય ભાજપના વડાપ્રધાન પદના ઉમેદવાર નરેન્દ્ર મોદીને આપે છે, અને કેમ ના આપે કારણ કે તેમણે છેલ્લા ત્રણ-ચાર મહીનામાં 400થી વધારે રેલીઓનું આયોજન કરીને વધુમાં વધુ લોકો સુધી પહોંચવાનો સક્ષમ પ્રયાસ કર્યો છે. જેના માટે પાર્ટી અધ્યક્ષ રાજનાથ સિંહે મોદીના ભરપૂર વખાણ કર્યા છે.